钦定古今图书集成/明伦汇编/官常典/第627卷 > 藤员
## 钦定古今图书集成/明伦汇编/官常典/第627卷 > 藤员

按《广东通志》：“员，瓯宁人。正统三年，同知韶州府。明察
精敏，吏不敢欺。值岁祲，公庾无积，员辄倾囊告籴邻
郡，命里正籍其尤窘者，朝夕给之，所活以千计。郡治
改为淮王府，王迁国于饶，得请复为郡。规制侈大，且
吏胥无所于处，往往僦民居。员削雕还朴，复其常式。
又度地为吏舍，限其出入，绝交构之弊。自昔郡吏惟”
取充数，鲜通律例。每假于人员痛革之。公牍必为式
以示，令其草创而润色焉。所部地介江、闽、湖三藩之
冲，客户倍于土著，少拂其意，辄相煽弗靖，而翁源、乳
源尤甚。员巡行开谕，许其占籍，遂与编户无异。寻以
忧去。比服阕，耆老数百人诣阙乞再任，会代者已赴，
遂擢礼部郎中。殁于土木之难，赠奉政大夫，官其子
弘。